Η **Λίζα Βάλερι Κούντροου** (*Lisa Valerie Kudrow*, 30 Ιουλίου 1963) είναι Αμερικανίδα ηθοποιός. Είναι περισσότερο γνωστή από τον ρόλο της Φοίβη Μπουφέι στην σειρά *Τα φιλαράκια* (Friends), για τον οποίο έχει κερδίσει αρκετά βραβεία, μεταξύ των οποίων ένα βραβείο Έμμυ και δύο Screen Actors Guild Awards. Στον κινηματογράφο, έχει παίξει στις ταινίες *Ρόμι και Μισέλ* (1997), *Ανάλυσέ το* (1999), *Ο γιατρός ξανατρελάθηκε* (2001), *Τα πάντα για τον έρωτα* (2005), *Υ.Γ. Σ' αγαπώ* (2007), *Κάντε στην μπάντα* (2009), *Ξενοδοχείο για σκύλους* (2009) και *Εύκολη... κατά λάθος* (2010).

Πρώτα βήματα
------------

Η Λίζα Κούντροου γεννήθηκε στο Λος Άντζελες της Καλιφόρνιας στις 30 Ιουλίου, 1963. Οι γονείς της είναι η Νέντρα Στερν (γεννήθηκε το 1934) και ο Λι Ν. Κούντροου (γεννήθηκε το 1933). Η Λίζα έχει δυο μεγαλύτερα αδέρφια, την Χελένα Μάρλα (γεννήθηκε το 1955) και τον γνωστό νευρολόγο στην Σάντα Μόνικα, Ντείβιντ Β. Κούντροου (γεννήθηκε το 1957). Οι πρόγονοι της είχαν μεταναστεύσει από τη Λευκορωσία, τη Γερμανία, την Ουγγαρία και την Πολωνία. Οι παππούδες της Λίζα ήταν ο Ντείβιντ Κούντροου (γεννημένος στο Μογκιλιόφ της Λευκορωσίας) και ο Γκερτρούντε Φάρμπερμαν (γεννημένος στην Ίλια της Λευκορωσίας επίσης). Η προγιαγιά της από την πλευρά του πατέρα της, Μέρα Μόρντεοβιτς, δολοφονήθηκε στην πόλη Ίλια της Λευκορωσίας κατά τη διάρκεια του Ολοκαυτώματος. Επιπλέον, η Κούντροου υπήρξε μαθήτρια στο Middle School του Portola στην Ταρζάνα της Καλιφόρνιας. Το 1979, σε ηλικία 16 ετών, υποβλήθηκε σε ρινοπλαστική για να μειώσει το μέγεθος της μύτης της.

Καριέρα: 1994-2004 και Τα Φιλαράκια
-----------------------------------

Τα Φιλαράκια (1994-2004)
Ο πρώτος μεγάλος και σημαντικότερος ρόλος της Λίζα Κούντροου ήρθε σε ηλικία 31 ετών, το 1994, μέσα από την σειρά Τα Φιλαράκια. Υποδύθηκε τη Φοίβη Μπουφέι, η οποία έχει περάσει δύσκολα παιδικά χρόνια, είναι χορτοφάγος, ταλαντούχα μουσικός και στη σειρά έχει μια δίδυμη αδερφή, την Ούρσουλα Μπουφέ. Στον τέταρτο κύκλο της σειράς είχε μείνε έγκυος στον γιο της, Τζόυλιαν Μουρέι Στερν, ο οποίος γεννήθηκε στις 7 Μαΐου 1998 και γι’ αυτό οι παραγωγοί άλλαξαν το σενάριο και η Φοίβη έγινε τότε παρένθετη μητέρα στα τρίδυμα του αδερφού της, Φρανκ. Το 1998 κέρδισε βραβείο ΕΜΜΥ για την ερμηνεία της ως Φοίβη.

Προσωπική ζωή
-------------

Η Λίζα στις 27 Μαΐου 1995, παντρεύτηκε τον Γάλλο διευθυντή διαφημιστικής εταιρείας και επιχειρηματία, Μάικλ Στερν, με τον οποίο έχουν ένα γιο τον Τζούλιαν Μουρέι Στερν (γεννημένος το 1998). Ο γάμος της Λίζα Κούντροου θεωρείται ένας από τους πιο επιτυχημένους στο Χόλιγουντ.

Η Κούντροου στην πρεμιέρα της ταινίας *Η άλλη γυναίκα* το 2009.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  (Αγγλικά) *Internet Movie Database*. tt14696284. Ανακτήθηκε στις 3  Σεπτεμβρίου 2022.
3. ↑  «Lisa Kudrow Awards & Nominations». *emmys.com*. Ανακτήθηκε στις 7 Φεβρουαρίου 2012.
4. ↑  «Awards for Lisa Kudrow». *IMDb*. Ανακτήθηκε στις 8 Φεβρουαρίου 2012.
5. ↑  «Romy and Michele's High School Reunion» (στα αγγλικά). *Wikipedia*. 2019-05-21. .
6. ↑   *Friends*, ανακτήθηκε στις 2019-05-22
7. ↑  «Friends» (στα αγγλικά). *Wikipedia*. 2019-05-21. .
8. ↑  lila (5 Νοεμβρίου 2017). «Η ιδιόρρυθμη Φίμπι από τα "Φιλαράκια". Έχει σπουδάσει ψυχοβιολογία, ήταν άριστη τενίστρια και διέδιδε ότι η ερωτική της ζωή άρχισε στα 31 της». *ΜΗΧΑΝΗ ΤΟΥ ΧΡΟΝΟΥ*. Ανακτήθηκε στις 22 Μαΐου 2019.

Εξωτερικοί σύνδεσμοι
--------------------

* Λίζα Κούντροου στο IMDb
* στο instagram.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7587712
* LCCN: no99036698
* ISNI: 0000 0001 0951 9093
* GND: 136264905
* SUDOC: 129853712
* BNF: cb14029139m (data)
* MusicBrainz: a855243f-9c38-485b-bec7-81b43f6d4aa4
* NKC: xx0048985
* BNE: XX1409774

 |

 |